Նույն մտքերն է արտահայտում նաև սուրբ Պայիսիոս Աթոսացի ծերը: Նրա խոսքերի համաձայն, որպեսզի ցանկացած գործում կատարվի Աստծո կամքը, պետք է նախ` աղոթք անել, երկրորդ՝ խորհել, մտածել (որովհետև իզուր չէ, որ Աստված մարդուն խելք տվեց) և, երրորդ՝ գործել, ջանք թափել: Եվ դա շատ իմաստուն կանոն է, քանի որ աղոթքը մարդու միտքն է լուսավորում, այնպես որ նա դառնում է ընդունակ գտնելու ճիշտ, Աստծո կամքին համաձայն որոշում: Նաև, ընդհանրապես, պետք է ուշադրություն դարձնել, թե ինչ է ասում Տերը Սուրբ գրքի միջոցով, քո գիտակցության և խղճի միջոցով, կամ բարեպաշտ և իմաստուն մարդկանց շուրթերով, նաև արտաքին նշանների միջոցով: